Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 549/14/8808	Rožňava, 25.11.2014
EEČ : 2-67-343-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že presne nezisteného dňa koncom mesiaca máj 2014 vo večerných hodinách na ul. XXXXX v XXXXX, okr. XXXXX, spoločne s maloletým XXXXX, nar. XXXXX, preskočili oplotenie rekreačného rodinného domu č. 145, kde následne vylištovali sklenenú výplň na garážových dverách a odcudzili odtiaľ 2 ks staršie horské bicykle, čím majiteľovi domu, XXXXX, spôsobili škodu vo výške   XXXXX- € a poškodením garážových dverí škodu vo výške XXXXX- €,  z a s t a v u j e m ,  lebo obvinený nebol v čase činu pre nepríčetnosť trestne zodpovedný

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením povereného príslušníka OOPZ v XXXXX sp. zn. ČVS: ORP-XXXXX2014 zo dňa 04.07.2014 bolo vznesené obvinenie ml. XXXXX za prečin krádeže podľa § 212 ods. 2 písm. a Tr. zák. v jednočinnom súbehu s prečinom porušovania domovej slobody podľa § 194 ods. 1 Tr. zák. na tom skutkovom základe, ako je to uvedené vo výrokovej časti tohto uznesenia. 	  
V priebehu vyšetrovania bolo súdom nariadené vyšetrenie duševného stavu obvineného ml. XXXXX. Zo znaleckého posudku znalcov z odboru psychiatrie vyplýva, že u obvineného ml. XXXXX znalci zistili primárne nerozvinutý intelekt na úrovni stredne ťažkej mentálnej retardácie /imbecility/. V dôsledku toho obvinený nebol schopný rozpoznať nebezpečenstvo svojho konania pre spoločnosť a nebol schopný ovládať svoje konanie, ani nie je schopný chápať zmysel trestného konania. Podľa znalcov ochranné psychiatrické liečenie u obvineného by nesplnilo účel, pretože mentálna retardácia je stav trvalý, psychiatrickou liečbou neovplyvniteľný, podľa nich by bolo vhodné  umiestnenie obvineného v domove sociálnych služieb.   
Podľa § 215 ods. 1 písm. e Tr. por., prokurátor zastaví trestné stíhanie ak obvinený nebol  v čase činu pre nepríčetnosť trestne zodpovedný.
Vzhľadom k tomu, že obvinený XXXXX v dôsledku stredne ťažkej mentálnej retardácie /imbecility/ nebol v čase činu pre nepríčetnosť trestne zodpovedný, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka